**Әл-Фараби атындағы ҚазҰУ оқу-әдістемелік кешені**

**Мамандығы: Құқықтану**

**Шифр: 5В030100**

**Пән: ҚР Нотариаты**

**4. Дәріс кешені**

**1 – тақырып. Қазақстан Республикасында нотариаттық**

**қызметтiң түсiнiгi. Жалпы сипаттама 1 апта, 2сағат.**

**Түйінді сөздер:** нотариат, нотариус, нотариаттық өндіріс, нотариаттық қызмет, азаматтық іс жүргізу құқығы, нотариаттық құқықтық қатынастар, сот, сот органдары, нотариаттық кеңсе т.б.

**Негізгі сұрақтар:** Нотариаттың түсінігі.Нотариаттың атқаратын қызметі.Нотариаттың құқық қорғау органдары жүйесіндегі орны мен оның қазіргі кездегі қоғамдағы атқаратын ролі.ҚР нотариаты және оның қызметінің нысаны мен жүйесі.

Нотариаттық iс-әрекеттер арнайы нотариаттық iс жүргiзу тәртiбi арқылы жүзеге асырылады. Нотариаттық iс жүргiзудiң түрлерi жүргiзiлетiн нотариаттық iс-әрекеттердiң сипаты мен қызметiнiң пәнiмен ерекшелiнедi. Нотариат туралы заңның 34 бабына сәйкес нотариаттық қызметтерiнiң түрлерi:

1. Мәмiлелердi куәландыру;
2. Заңды айғақтарды куәландыру;
3. Мүлiктiк құқықтарыды куәландыру;
4. Мiндеттемелердi орындауға байланысты құжаттарды куәландыру;
5. Құжаттарды қамтамасыз ету барысында нотариаттық қызметтердi жүзеге асыру;
6. Мiндеттемелер мен құжаттарға атқарушы күш беруге байланысты қызметтi жүзеге асыру және т.б.

Нотариаттық iс жүргiзу тәртiбi құқықтық реттелетiн болғандықтан белгiлi бiр сатылардан тұрады:

1. нотариаттық iс жүргiзудi қозғау;
2. нотариаттық iс-әрекеттердi жүзеге асыру үшiн құқықтық құрамды анықтау;
3. нотариаттық iс-әрекеттерiнiң аяқталуы, тоқтата тұруы немесе нотариаттық iс-әрекеттердiң жүргiзiлуi мүмкiн еместiгi туралы қайтарым жасау.

Нотариаттық қызметтiң пәнi болып, тек даусыз iстер танылады. Мысалы, сот қызметiнiң пәнi даулы мәселелер. Олар сот арқылы шешiлгеннен кейiн нотариаттық куәландыруға жатады.

Нотариаттық қызметтiң пәнi – бұл азаматтық құқықтар мен айғақтарды куәландыруға бағытталған құқықтық қатынастар, ал егер осы қызмет барысында сол құқықтарға байланысты даулар туындаса, ол сот арқылы шешiледi. Бiрақ, бұл кезде нотариттық iс-әрекеттер тоқтатыла тұрады.

Қазiргi кезде нотариаттық қызметтi мынадай түрлерге бөлуге болады:

1. Азаматтық органдар жүйесiнде нотраиаттық орнын белгiлейтiн әлеуметтiк қызмет;
2. Нотариаттық қызметтi нақты анықтайтын мазмұнды қызмет.

Нотариаттық қызметтердi азаматтық айналым аясында нотариаттық iс жүргiзу мен нотариаттық iс-әрекеттердiң арнайы белгiлерiн көрсететiн ерекше сипатқа ие. Олардың ерекшелiгi: нотариаттық iс-әрекеттердiң жария құықтық сипаты мен нотариустардың құзiреттiлiгi мен олардың ерекшелiгiнен белгiленедi.

Нотариаттық қызметтiң түрлерi қазiргi заман қоғамның ерекше құқық институты ретiнде орнын анықтайды. Бұл оның әлеуметтiк қызметiн көрсетедi және нотариаттық iс жүргiзуге қатысушылардың құқықтық жағдайының ерекшелiгiн көрсетедi. Бұл оның мазмұндық қызметiн көрсетедi.

Нотариаттық қызметтiң әдiстерi басқа құқықтық қатынастардағы сияқты реттейтiн тәсiлi болып табылады. Олар:

1. Императивтi (бiр жақты);
2. Диспозитивтi (екi жақтың теңдiгi).
3. **Әдебиеттер: Арнайы:**
4. Қазақстан Республикасының Конституциясы. 30 тамыз 1995 жыл.өзгертулер мен толықтыруларымен бірге, эл.база «ЮРИСТ»,2012ж.
5. “Нотариат туралы 1997 жылғы 14 шілдедегі ҚР Заңы.- // Электронная база «Юрист»
6. Урисбаева А.А. ҚР Нотариаты Алматы,-2011
7. Қосанов Ж.Қ., Әленова А.Х., Мадиярова А.С., Нотариаттық іс әрекеттерді жасау тәртібі.,-А.,2008ж.
8. **Қосымша:**
9. Қазақстан Республикасындағы нотариаттық қызмет. Нормативтік құқықтық актілер жинағы. Жеті жарғы – 2003, 1 тамызға дейінгі.
10. Проблемы и пути совершенствования законодательства о нотариате. МЮ РК. Астана, 2005.
11. Журнал Де-Юре.
12. Устав нотариальной палаты ЮКО 2004.
13. Информационная служба по нотариату.WWW. Notary. Ru.

***2 – тақырып. Нотариаттың пайда болуы мен даму тарихы* 2 апта, 2сағат.**

**Түйінді сөздер:** нотариат, нотариус, нотариаттық өндіріс, нотариаттық қызмет, азаматтық іс жүргізу құқығы, нотариаттық құқықтық қатынастар, сот, сот органдары, нотариаттық кеңсе т.б.

**Негізгі сұрақтар:** Нотариаттың пайда болу негіздері.

Нотариаттың даму кезеңдері:

Нотариаттық құқық деген негiз 2 түрлi мағынада берiледi: бiрiншiден – нотариаттық қызметтi анықтайтын арнайы курс ретiнде жеке құқықтың бiр түрi; екiншiден – нотариаттық құқық өзiне тән қатынастарды реттейтiн пән.

Сондықтан да, көптеген авторлар нотариаттық құқық жеке автономияға (дара) ие деп көрсетедi. Себебi, нотариустың қызметi, мiндеттерi, жауапкершiлiгi, жеке нормаларды реттеудiң пәнi ретiнде қолданылады. Ал, кейбiр авторлар нотариаттық құқықты жеке деп санау үшiн оларды реттейтiн жеке қайнар көздерi болу керек дейдi. Нотариаттың пайда болуы сонау ерте заман мемлекетiнде Вавилон мен Египетте – ол кезде «писцы» деп атады, ал Римде «note» деген сөзден шыққан, яғни «жаза бiлетiндер» деген мағынаны бiлдiредi. Ал кейiнен бұл қызмет дами келе хат жүргiзушiлер (письмоводители) немесе нотариустар деп аталған.

Нотариус – бұл азаматтық қоғамда заңды айғақтар мен әрекеттердi куәландыратын тұлға. Сондықтан да, ол қоғамда көптеген жеке тұлғалардың және заңды тұлғалардың мүддесiн қамтамасыз етедi.

Осындай маңызды iс-әрекеттердi жүзеге асыратын қыхзмет жүйесi қай қоғамда болмасын өз қажеттiлiгiн толтырды.

Сондықтан да, Қазақстан Республикасында нотариаттық қызметтiң дамуын соңғы жылдарға қарағанда 2 кезеңге бөлуге болады:

1 – кезең: 1974 жылдың 13 тамызында қабылданған «ҚазССР-нiң мемлекеттiк нотариус туралы» заңы;

2 – кезең: 1997 жылдың 14 шiлдесiнде қабылданған «Қазақстан Республикасының нотариусы туралы» заңы.

Осы заңға сәйкес қазiргi кездегi Қазақстан Республикасының нотариустық қызметiнiң барлық негiздерi жүзеге асырылады.

«Нотариус туралы» заңның 1-бабына сәйкес Қазақстан Республикасының нотариусы дегенiмiз - құқықтар мен фактiлердi куәландыруға басқа да мiндеттердi жүзеге асыруға бағытталған нотариустық iс-әрекеттердi жасау арқылы жеке және заңды тұлғалардың құқықтары мен заңды мүдделерiн қорғайтын құқық жүйесi.

«Қазақстан Республикасының Нотариус туралы» заңының 1-бабының 2-тармағына сәйкес нотариаттық қызметтi жүзеге асыруға құқылы:

1. Мемлекеттiк нотариустық кеңселерде жұмыс iстейтiн мемлекеттiк нотариустар;
2. Жеке тәжiрибемен айналысатын мемлекеттiк емес нотариустар;
3. Нотариустық қызметтердi жүзеге асыруға өкiлеттi жергiлiктi атқарушы органдардың лауазымды тұлғасы;
4. Қазақстан Республикасының атынан консулдық қызметтi атқаратын жеке тұлға;
5. Заңға сәйкес өзiне өкiлеттi лауазымды тұлға.
6. **Әдебиеттер: Арнайы:**
7. Қазақстан Республикасының Конституциясы. 30 тамыз 1995 жыл.өзгертулер мен толықтыруларымен бірге, эл.база «ЮРИСТ»,2012ж.
8. “Нотариат туралы 1997 жылғы 14 шілдедегі ҚР Заңы.- // Электронная база «Юрист»
9. Урисбаева А.А. ҚР Нотариаты Алматы,-2011
10. Қосанов Ж.Қ., Әленова А.Х., Мадиярова А.С., Нотариаттық іс әрекеттерді жасау тәртібі.,-А.,2008ж.
11. **Қосымша:**
12. Қазақстан Республикасындағы нотариаттық қызмет. Нормативтік құқықтық актілер жинағы. Жеті жарғы – 2003, 1 тамызға дейінгі.
13. Проблемы и пути совершенствования законодательства о нотариате. МЮ РК. Астана, 2005.
14. Журнал Де-Юре.
15. Устав нотариальной палаты ЮКО 2004.
16. Информационная служба по нотариату.WWW. Notary. Ru.

***3 – тақырып. Нотариат туралы Заңнама. Жалпы сипаттама(өзекті мәселелер).* 3 апта, 2сағат.**

**Түйінді сөздер:** нотариат, нотариус, нотариаттық өндіріс, нотариаттық қызмет, азаматтық іс жүргізу құқығы, нотариаттық құқықтық қатынастар, сот, сот органдары, нотариаттық кеңсе т.б.

**Негізгі сұрақтар:** Нотариат туралы заңдардың реформасы.Нотариаттың ұйымдастырылуы мен қызметтік реттейтін заңнама.Жеке және заңды тұлғалардың құқықтары мен заңды мүдделерін қорғауды нотариаттық заңнама негізінде жүзеге асыру.

**Әдебиеттер: Арнайы:**

Қазақстан Республикасының Конституциясы. 30 тамыз 1995 жыл.өзгертулер мен толықтыруларымен бірге, эл.база «ЮРИСТ»,2012ж.

“Нотариат туралы 1997 жылғы 14 шілдедегі ҚР Заңы.- // Электронная база «Юрист»

Урисбаева А.А. ҚР Нотариаты Алматы,-2011

Қосанов Ж.Қ., Әленова А.Х., Мадиярова А.С., Нотариаттық іс әрекеттерді жасау тәртібі.,-А.,2008ж.

**Қосымша:**

Қазақстан Республикасындағы нотариаттық қызмет. Нормативтік құқықтық актілер жинағы. Жеті жарғы – 2003, 1 тамызға дейінгі.

Проблемы и пути совершенствования законодательства о нотариате. МЮ РК. Астана, 2005.

Журнал Де-Юре.

Устав нотариальной палаты ЮКО 2004.

Информационная служба по нотариату.WWW. Notary. Ru.

Нотариус дегенiмiз заңда көрсетiлген тәртiп негiзiнде белгiлi бiр заңды фактiлермен даусыз құықтарды және заңда белгiленген құжаттарды мемлекет атынан куәландыратын, яғни нотариаттық куәландыруды жүзеге асыратын лауазымы тұлға болып табылады. Себебi, оның жүргiзетiн қызметi мемлекеттiк органдармен реттелiп, мемлекетпен берiлген лицензия арқылы жүзеге асырылады. Нотариустың лицензиясы тұрақты (мерзiмi көрсетiлмейдi), мерзiмсiз бас лицензия арқылы жүзеге асырылады.

Қазақстан Республикасында нотариус болу үшiн **қойылатын талаптар**:

1. Жоғарғы заң бiлiмi болуы;
2. Мемлекеттiк немесе жекеше нотариустардың сынағынан өтуi (1 жылдан кем болмауы керек);
3. Бiлiктiлiк емтиханын тапсыруы керек;
4. Нотариаттық қызметпен айналысу құқығына лицензия алу керек;
5. Қазақсатн Республикасынң азаматы болуы керек.

Заңға сәйкес барлық нотариаттық қызметтi жүзеге асырушы тұлғалардың құқықтары мен мiндеттерi тең. Сонымен қатар, нотариустың заңның 7 бабына сәйкес көмекшiлерi мен сынақтан өтушiлерi болады.

Нотариус өз қызметiн лицензия арқылы жүзеге асырады, оны әдiлет министрлiгi бередi. Бiрақ, нотариусқа лицензия беруден бас тартылуы мүмкiн. Ол туралы өтiнiш иесiне 4 күн бұрын хабарлауы тиiс.

Нотариустың құқықтары Нотариат туралы заңның 17 бабында, ал мiндеттерi 18 бапта көрсетiлген.

**Нотариустың құқықтары:**

1. өзiне жүгiнген жеке және заңды тұлғалардың мүдделерiне сәйкес осы Заңда және Қазақстан Республикасының басқа да заң актiлерiнде көрсетiлген нотариаттық iс-әрекеттер жасауға;
2. мәмiлелердiң, өтiнiштер мен басқа құжаттардың жобаларын жасауға;
3. құжаттардың көшiрмелерiн және олардың үзiндiлерiн әзiрлеуге;
4. нотариаттық iс-әрекеттер жасау мәселелерi бойынша консультациялар беруге;
5. Қазақстан Республикасының заң актiлерiнде белгiленген коммерциялық, банктiк және заңмен қорғалатын өзге де құпияны құрайтын мәлiметтердi жария етуге қойылатын талаптарды сақтай отырып, жеке және заңды тұлғалардан нотариаттық iс-әрекеттер жасауға қажеттi құжаттар мен мәлiметтер талап етуге;
6. Ғылыми, педагогтiк және шығармашылық қызметпен айналысуға, соның iшiнде жалдау шарты бойынша айналысуға;

**Нотариустың мiндеттерi:**

1. осы заңның және Қазақстан Республикасының нотариаттық қызметiн реттейтiн басқа да нормативтiк құқықтық актiлерiнiң талаптарына сәйкес нотариаттық iс-әрекеттер жасауға;
2. азаматтарға және заңды тұлғаларға құқықтар мен мiндеттердi түсiндiруге, олардң заңды бiлмегендiгi өздерiне зиян келтiруге пайдаланылуы мүмкiн болмауы үшiн жасалған нотариаттық iс-әрекеттерiнiң салдары жөнiнде ескертуi;
3. кәсiптiк қызметiн жүзеге асыруға байланысты өзiне белгiлi болған мәлiметтердi құпия ұстауға;
4. Қазақстан Республикасының заңдарына сәйкес келмейтiн жағдайда нотариаттық iс-әрекеттер жасаудан бас тартуға;
5. Кәсiптiк әдептi сақтауға;
6. әдiлет органына және (немесе) нотариаттық палатаға өз iс-әрекеттерiне түскен шағымдар бойынша өзi жасаған нотариаттық iс-әрекеттер туралы мәлiметтер, өзге құжаттар, ал қажет болған жағдайларда жеке түсiнiктемелер, оның iшiнде кәсiптiк әдеп талаптарын сақтамау мәселелерi жөнiнде түсiнiктемелер беруге мiндеттi.
7. **Әдебиеттер: Арнайы:**
8. Қазақстан Республикасының Конституциясы. 30 тамыз 1995 жыл.өзгертулер мен толықтыруларымен бірге, эл.база «ЮРИСТ»,2012ж.
9. “Нотариат туралы 1997 жылғы 14 шілдедегі ҚР Заңы.- // Электронная база «Юрист»
10. Урисбаева А.А. ҚР Нотариаты Алматы,-2011
11. Қосанов Ж.Қ., Әленова А.Х., Мадиярова А.С., Нотариаттық іс әрекеттерді жасау тәртібі.,-А.,2008ж.
12. **Қосымша:**
13. Қазақстан Республикасындағы нотариаттық қызмет. Нормативтік құқықтық актілер жинағы. Жеті жарғы – 2003, 1 тамызға дейінгі.
14. Проблемы и пути совершенствования законодательства о нотариате. МЮ РК. Астана, 2005.
15. Журнал Де-Юре.
16. Устав нотариальной палаты ЮКО 2004.
17. Информационная служба по нотариату.WWW. Notary. Ru.

***4 – тақырып. Қазақстан Республикасында нотариатты ұйымдастыру және басқару.* 4 апта, 2сағат.**

**Түйінді сөздер:** нотариат, нотариус, нотариаттық өндіріс, нотариаттық қызмет, азаматтық іс жүргізу құқығы, нотариаттық құқықтық қатынастар, сот, сот органдары, нотариаттық кеңсе т.б.

**Негізгі сұрақтар:** Нотариаттық қызметтің түсінігі.Нотариаттық қызметтің пәні мен әдісі.Нотариаттық қызметтің субъектілері.Нотариаттық іс-әрекеттердің жүйесі.

Жасалған нотариаттық iс-әрекеттердiң заңдылығын және мемлекеттiк нотариустың және аудандық маңызы бар қалалардың, кенттердiң, ауылдардың (селолардың), ауылдық (селолық) округтердiң әкiмдерi аппараттарының лауазымды адамдарының iс жүргiзу ережелерiн сақтауын бақылауды аумақтық әдiлет органы жүзеге асырады.

Жеке практикамен айналысатын нотариустың жасаған нотариаттық iс әрекеттерiнiң заңдылығын және және iс жүргiзу ережелерiн сақтауын бақылауды аумақтық әдiлет органы мен нотариаттық палатасы жүзеге асырады.

Бақылауды жүзеге асыру тәртiбiн Қазақстан Республикасының Әдiлет министрлiгi Республикалық нотариаттық палатамен бiрлесiп белгiлейдi.

Нотариустың және аудандық маңызы бар қалалардың, кенттердiң, ауылдардың (селолардың), ауылдық (селолық) округтердiң әкiмдерi аппараттарының лауазымды адамдарының салық заңдарын сақтауын бақылауды Қазақстан Республикасының салық қызметiнiң органдары жүзеге асырады.

Әдiлет органы мен нотариаттық палатаның лауазымды адамдары нотариус қызметiн тексеру кезiнде мәлiм болған нотариаттық iс-әрекеттер жасау құпиясын сақтауға мiндеттi. Құпияны жария еткенi және нотариусқа келтiрген зияны үшiн бұл адамдар Қазақстан Республикасының заңдарына сәйкес жауап бередi.

Нотариаттық қызметтi жүзеге асыруға кiрiскен жекеше нотариустың жұмысын тексеру ол нотариаттық iс-әрекеттi жүзеге асыра бастағаннан кейiн кем дегенде алты айдан кейiн және бiр жылдан кешiктiрiлмей жүргiзiледi және одан кейiн әрi кеткенде жылына бiр рет жүргiзiледi.

**Қазақстан Республикасының Әдiлет министрлiгiнiң нотариатты реттеу саласындағы құзiретi:**

1. аумақтық әдiлет органдарының нотариустарының халыққа құқықтық қызмет көрсету саласындағы заңдылықты ұйымдастыру мен қамтамасыз ету жөнiндегi қызметiне басшылықты, оны үйлестiрудi және бақылауды жүзеге асырады;
2. нотариусмтардың Нотариаттық iс-әрекеттердi жасау тәртiбi туралы нұсқаулық әзiрлейдi және бекiтедi;
3. Қазақстан Республикасының архивтер және құжаттаманы басқарушы уәкiлеттi мемлекеттiк органдарымен келiсу арқылы нотариаттық iс-жүргiзу жөнiнде нұсқаулық әзiрлейдi және бекiтедi;
4. Аудандық маңызы бар қалалардың, кенттердiң, ауылдардың (селолардың), ауылдық (селолық) округтердiң әкiмдерi аппараттарының нотариаттық iс-әрекеттер жасайтын лауазымды адамдары аттестациялау туралы ереже әзiрлейдi және бекiтедi;
5. Нотариустардың сынақтан өтушiлерi туралы ереже әзiрлейдi және бекiтедi;
6. Нотариаттық қызметпен айналысу құқығына лицензиялардың мемлекеттiк тiзiлiмi туралы ереженi әзiрлеп, бекiтедi;
7. Жекеше нотариустарды есеп алып тiркеу тәртiбi туралы ереже әзiрлейдi және бекiтедi;
8. әрбiр нотариаттық округ бойынша нотариустардың санын бекiтедi;
9. нотариат мәселелерi бойынша әдiстемелiк, нұсқамалық және түсiндiрмелiк материалдар әзiрлейдi;
10. нотариустардың қызметiн лицензиялайды;
11. Нотариаттық қызметпен айналысу құқығына лицензиялардың мемлекеттiк тiзiлiмiн жүргiзедi және лицензия берiлген адамдар туралы мәлiметтердi ведомстволық баспа басылымында жариялайды;
12. нотариаттық қызметпен айналысу құқығына лицензияны тоқтата тұру және оның күшiн тоқтату туралы шешiм қабылдайды, сондай-ақ нотариустардың лицензияларын керi қайтарып алу туралы талаптарға бастамашылық етедi;
13. нотариаттық iс-әрекеттердi, нотариаттық куәлiктер мен қаулыларды, мәмiлелердегi және нотариустар куәландыратын құжаттардағы куәландыру жазбаларын тiркеу тiзiлiмдерiнiң нысанын белгiлейдi;
14. жеке практикамен айналысатын нотариустардың аттестациядан өту тәртiбiн бекiтедi;
15. Республикалық нотариаттық палатаның келiсiмi бойынша нотариустардың қызметiн бақылау тәртiбiн бекiтедi;
16. кадрлық резерв және нотариустың бос лауазымына орналасуға конскурс өткiзу туралы ереженi бекiтедi;
17. осы Заңға сәйкес өз құзiретi шегiнде нотариаттық қызметтi реттеудi жүзеге асырады.

**Аумақтық әдiлет органының нотариатты реттеу саласындағы құзiретi:**

1. мемлекеттiк нотариаттық кеңселердi ашады және таратады;
2. азаматтармен заңды тұлғалардың мемлекеттiк нотариустардың қызметтiк iс-әрекеттерiне өтiнiштерiн қарайды;
3. жекеше нотариустардың осы Заңның 16 бабының талаптарын сақтауын бақылауды ұйымдастырады және өздерiнiң азаматтық-құқықтық жауапкершiлiгiн мiндеттi сақтандыру шартын жасаудан жалтарған және жекеще нотариустардың азаматтық-құқықтық жауапкершiлiгiн мiндеттi сақтандыру туралы Қазақстан Республикасының заңдарының өзге де талаптарын бұзған жекеше нотариустарға шаралар қолданады;
4. аудандық маңызы бар қалалардың, кенттердiң ауылдардың (селолардың), ауылдық (селолық) округтердiң әкiмдерi аппараттарының нотариаттық iс-әрекеттер жасайтын лауазымды адамдарына әдiстемелiк және практикалық көмек көрсетедi;
5. мемлекеттiк нотариустар және аудандық маңызы бар қалалардың, кенттердiң ауылдардың (селолардың), ауылдық (селолық) округтердiң әкiмдерi аппараттарының лауазымды адамдары жасаған нотариаттық iс-әрекеттердiң заңдылығын және олардың iс жүргiзуiнiң жай күйiн бақылауды жүзеге асырады;
6. нотариус лицензиясының күшiн тоқтата тұру, керi қайтарып алу және тоқтату туралы ұсыныстар енгiзедi;
7. жекеше нотариусты жауапқа тарту туралы нотариаттық палатаға ұсыныс енгiзедi;
8. жекеше нотариустардың келу сипатындағы есептiлiк тiркеуiн жүргiзедi;
9. Қазақстан Республикасы заңдарының талаптарына сәйкес нотариустардың жеке мөрлерiн жасауға тапсырысты жүзеге асырады және оларды бередi;
10. халыққа мемлекеттiк және жекеше нотариустардың қызмет ету аумағы туралы ұдайы хабарлап отырады;
11. нотариаттық iс-әрекеттер жасауға уәкiлеттi аудандық маңызы бар кенттердiң ауылдардың (селолардың), ауылдық (селолық) округтердiң әкiмдерi аппараттарының лауазымды адамдарын аттестациялауды жүргiзедi;
12. осы Заңда көзделген жағдайларда мемлекеттiк нотариатты оңтайландыру жөнiндегi iс-шараларды жүзеге асырады.

**Аумақтық әдiлет органы нотариаттық палатамен бiрлесiп:**

1. нотариаттық округтегi жекеше нотариустардың қызмет аумағын белгiлейдi;
2. Әдiлет министрлiгiне бекiтуге нотариаттық округтегi нотариустардың саны туралы ұсыныс енгiзедi;
3. нотариаттық қызметпен айналысу құқығына лицензия алған адамдардың резервiн қалыптастырады және жекеше нотариустың бос орнына орналасу үшiн конкурстық iрiктеудi жүргiзедi, резервтi қалыптастыруға арналған құжаттар нотариаттық палатаға ұсынылады және сонда сақталады.
4. нотариаттық округте нотариустар уақытша болмаған жағдайда нотариаттық iс-әрекеттер жасауды ұйымдастырады;
5. нотариустарға әдiстемелiк және практикалық көмек көрсетедi;
6. нотариаттық практиканы қорытады;
7. азаматтар мен заңды тұлғалардың жекеше нотариустардың iс-әрекеттерiне өтiнiштерiн қарайды;
8. жеке практикамен айналысатын нотариус жасайтын нотариаттық iс-әрекеттердiң заңдылығына және оның iс жүргiзу ережелерiн сақтауына бақылау жасауды жүзеге асырады;
9. нотариаттық қызметтi жүзеге асыратын жекеше нотариустарға атестаттау жүргiзедi;
10. тиiстi нотариаттық округте қызметi тоқтатылған нотариустың жеке мөрiн жою және құжаттарын басқа нотариусқа немесе жеке нотариаттық мұрағатқа беру жөнiндегi, сондай-ақ егер нотариус лицензиясының күшi тоқтатылған жағдайда лицензиярға беру үшiн лицензияны алып қою жөнiнде шаралар қабылдайды.

**Әдебиеттер: Арнайы:**

Қазақстан Республикасының Конституциясы. 30 тамыз 1995 жыл.өзгертулер мен толықтыруларымен бірге, эл.база «ЮРИСТ»,2012ж.

“Нотариат туралы 1997 жылғы 14 шілдедегі ҚР Заңы.- // Электронная база «Юрист»

Урисбаева А.А. ҚР Нотариаты Алматы,-2011

Қосанов Ж.Қ., Әленова А.Х., Мадиярова А.С., Нотариаттық іс әрекеттерді жасау тәртібі.,-А.,2008ж.

**Қосымша:**

Қазақстан Республикасындағы нотариаттық қызмет. Нормативтік құқықтық актілер жинағы. Жеті жарғы – 2003, 1 тамызға дейінгі.

Проблемы и пути совершенствования законодательства о нотариате. МЮ РК. Астана, 2005.

Журнал Де-Юре.

Устав нотариальной палаты ЮКО 2004.

Информационная служба по нотариату.WWW. Notary. Ru.

***5 – тақырып. Нотариаттық қызмет.* 5апта, 2сағат.**

**Түйінді сөздер:** нотариат, нотариус, нотариаттық өндіріс, нотариаттық қызмет, азаматтық іс жүргізу құқығы, нотариаттық құқықтық қатынастар, сот, сот органдары, нотариаттық кеңсе т.б.

**Негізгі сұрақтар:** Нотариаттық қызмет қағидаларының түсінігі мен маңызы.Нотариаттық қызмет қағидаларының жүйесі.Ұйымдастырушылық қағидалар.Функционалды қағидалар.

**Нотариаттық қызмет** – нотариустың және өзге де уәкiлеттi адамдардың осы Заңмен көзделген нотариаттық iс-әрекеттердi жасауы. Нотариустар мен нотариаттық iс-әрекеттер жасауға уәкiлеттi басқа да адамдар нотариаттық iс-әрекеттер жасағанда тәуелсiз болады және тек қана заңға бағынады. Олар осы заңды және басқа да нормативтiк құқықтық актiлердi, сондай-ақ Қазақстан Республикасы бекiткен, осындай қызметтi реттейтiн халықаралық шарттарды басшылыққа алады.

Заңды тұлға құрмай, лицензия негiзiнде нотариаттық қызметпен айналысатын, өзiнiң азаматтық-құқықтық жауапкершiлiгiн нотариаттық iс-әрекеттер жасау нәтижесiнде зиян келтiру салдарынан туындайтын мiндеттемелер бойынша сақтандырған, нотариаттық палатаға мүше болған және аумақтық әдiлет органында есепке тұру тiркеуiнен өткен азамат **жеке практикамен айналысатын нотариус** деп танылады.

**Мемлекеттiк нотариус** – Нотариат туралы заңның 6 бабында көрсетiлген талаптарға сай, яғни жоғарғы заң бiлiмi бар, әдiлет аттестаттау комисиясында аттестаттаудан, нотариуста кемiнде бiр жыл тағылымдамадан өткен Қазақстан Республикасының азаматы.

Жеке практикамен айналысатын және мемлекеттiк нотариустардың нотариаттық қызметiн мемлекеттiк реттеу – нотариустың қызметiн бақылау және олардың қызметiн мемлекеттiк органдармен реттеу негiздерi болып табылады.

Нотариаттық қызметтi реттейтiн органдардың жүйесi:

1. **Жалпы реттейтiн органдар**:
2. Қазақстан Республикасының Үкiметi;
3. Жергiлiктi мемлекеттiк органдар;
4. Салық органдары және т.б.
5. **Арнайы реттейтiн органдар**:
6. Әдiлет министрлiгi – аумақтық әдiлет органдарының нотариустардың қызмет көрсету саласындағы заңдылықты ұйымдастыру мен қамтамасыз ету жөнiндегi қызметiне басшылық етедi, үйлестiредi және бақылауды жүзеге асырады, нұсқаулықтарды әзiрлейдi және бекiтедi, нотариустардың қызметiн лицензиялайды және т.б.;
7. Аумақтық әдiлет органдары – жасалған нотариаттық iс-әрекеттердiң заңдылығын және мемлекеттiк нотариустың iс жүргiзу ережелерiн сақтауын бақылап отырады;
8. Нотариаттық палата – Нотариат туралы заңның 26 бабының 1 бөлiгiне сәйкес нотариаттық пала жеке практикамен айналысатын нотариустардың құқықтары мен заңды мүдделерiн бiлдiру және қорғау үшiн, сондай-ақ нотариаттық iс-әрекетер жасау кезiнде нотариат туралы заңдардың орындалуына бақылау жасайды.

***6 – тақырып. Нотариаттық қызметтiң қағидалары.* 6 апта, 2сағат.**

**Түйінді сөздер:** нотариат, нотариус, нотариаттық өндіріс, нотариаттық қызмет, азаматтық іс жүргізу құқығы, нотариаттық құқықтық қатынастар, сот, сот органдары, нотариаттық кеңсе т.б.

**Негізгі сұрақтар:** Нотариаттық қызмет қағидаларының түсінігі мен маңызы.Нотариаттық қызмет қағидаларының жүйесі.Ұйымдастырушылық қағидалар.Функционалды қағидалар.

Нотариаттық қызмет қағидалары дегенiмiз осы қызметтi жүзеге асыру барысында басшылыққа алынатын бағыттар. Нотариаттық қызмет қағидаларының жүйесi екi топқа бөлiнедi:

1. Нотариаттық қызметтi **ұйымдастырушы қағидалары**:
2. Нотариаттық әрекеттердi мемлекеттiк және жекеше нотариустар арқылы жүзеге асыру (13-15б.б.);
3. Мемлекеттiк және жекеше нотариустардың құқықтары мен мiндеттерiнiң теңдiгi (6б.2т.);
4. Жекеше нотариустардың азаматтық-құқықтық жауаптылығының сақтандырылуы (16 бап);
5. Нотариаттық iс жүргiзудiң тiлi (5 бап);
6. Нотариус қызметiн бақылау жасау (31 бап);
7. Нотариустың тәуелсiздiгi (3б.2т.);
8. Нотариус қызметiнiң аумағы (21 бап);
9. Нотариаттық қызметтi жүзеге асыру орны (21б.4т., 30б.6т.).

1. Нотариаттық қызметтiң **функционалды қағидалары**:
2. Заңдылық (3 бап);
3. Нотариаттық актiлердiң негiздiлiгi (2 бап);
4. Нотариаттық әрекеттердiң жүзеге асырылуының құпиялығы (18б.3т., 2б.3т., 4б.7т.);
5. Азаматтардың құқықтары мен заңды мүдделерiн жүзеге асыруға көмектесу (18б.2т.).

**Әдебиеттер: Арнайы:**

Қазақстан Республикасының Конституциясы. 30 тамыз 1995 жыл.өзгертулер мен толықтыруларымен бірге, эл.база «ЮРИСТ»,2012ж.

“Нотариат туралы 1997 жылғы 14 шілдедегі ҚР Заңы.- // Электронная база «Юрист»

Урисбаева А.А. ҚР Нотариаты Алматы,-2011

Қосанов Ж.Қ., Әленова А.Х., Мадиярова А.С., Нотариаттық іс әрекеттерді жасау тәртібі.,-А.,2008ж.

**Қосымша:**

Қазақстан Республикасындағы нотариаттық қызмет. Нормативтік құқықтық актілер жинағы. Жеті жарғы – 2003, 1 тамызға дейінгі.

Проблемы и пути совершенствования законодательства о нотариате. МЮ РК. Астана, 2005.

Журнал Де-Юре.

Устав нотариальной палаты ЮКО 2004.

Информационная служба по нотариату.WWW. Notary. Ru.

***7 – тақырып. Нотариаттық қызметтi жүзеге асыратын***

***субъектiлер және олардың құзiреттiлiгi 7 апта, 2 сағат***

**Түйінді сөздер:** нотариат, нотариус, нотариаттық өндіріс, нотариаттық қызмет, азаматтық іс жүргізу құқығы, нотариаттық құқықтық қатынастар, сот, сот органдары, нотариаттық кеңсе т.б.

**Негізгі сұрақтар:** Нотариаттық қызмет субъектілерінің пәндік және аумақтық құзыреттілігінің түсінігі.Мемлекеттік және жекеше нотариустардың құзыреттілігі.Жергілікті атқарушы органның лауазымды тұлғасының құзыреттілігі.Нотариаттық іс әрекетті жүзеге асыратын басқа да тұлғалардың құзыреттілігі.

Нотариат туралы заңның 34 бабына сәйкес нотариустар келесi iс-әрекеттер жасауға құқылы; бiрақ бұл iс-әрекеттер мемлекеттiк нотариустар мен **жекеше нотариустардың жүзеге асыруына жататын iс-әрекеттер** болып табылады:

1. Мәмiлелердi куәландыру;
2. Шаруашылық серiктестiктердiң құрылтай құжаттарын куәландыру;
3. Мұрагерлiк мүлiктiң қорғалуына байланысты шараларды қолдану;
4. Мұрагерлiк құқық туралы куәлiк беру;
5. Ортақ бiрлескен меншiк құқығында мүлiктерi бар жұбайлар мен басқа да тұлғалардың ортақ мүлiктегi өз үлесiн куәландыратын куәлiк бередi;
6. Мүлiктi иелiктен шығаруға тыйым салады және оны алып тастайды;
7. Құжаттарды және олардың үзiндiлерiн куәландырады;
8. Құжаттарда қойылған қолдардың растығын куәландырады;
9. Құжаттарда пайдаланылған аударманың растығын куәландырады;
10. Азаматтың тiрi жүргендiгi туралы айғақты куәландырады;
11. Азаматтың белгiлi бiр жерде жүргендiгi туралы айғақты куәландырады;
12. Құжаттардың берiлген уақытын куәландырады;
13. Белгiлi бiр жеке немесе заңды тұлғалардың арыздарын (өтiнiштерiн) басқа жеке немесе заңды тұлғаларға тапсырады;
14. Ақшаларды дипозитке қоюды куәландырады;
15. Вексельдерге байланысты наразылық бiлдiредi;
16. Бағалы қағаздар мен құжаттарды сақтау үшiн қабылдайды;
17. Теңiздiк наразылықты жүзеге асырады;
18. Дәлелдемелердi қамтамасыз етедi.

Ал, Нотариат туралы заңның 35 бабына сәйкес **жергiлiктi атқарушы органның лауазымды тұлғасы**, тек заңда көрсетiлген кейбiр нотариаттық iс-әрекеттердi жүргiзуге ғана құқылы:

1. Өсиеттi куәландырады;
2. Сенiмхаттарды куәландырады;
3. Құжаттармен олардың үзiндiлерiнiң көшiрмесiнiң растығын куәландырады;
4. Арыздардағы қойылған қолдардың растығын куәландырады;
5. Мұрагерлiк мүлiктiң қорғалуына шаралар қолданылады.

Ал, **консулдық қызметтi жүзеге асыратын лауазымды тұлғалар** келесi нотариаттық iс-әрекеттердi жүзеге асыруға құқылы:

1. Қазақстан Республикасының территориясындағы жылжымайтын мүлiктiң иелiктен шығаруы туралы шарттарды және басқа да мәмiлелердi куәландырады;
2. Мұрагерлiк мүлiктiң қорғалуына шаралар қолданылады;
3. Мұрагерлiкке құқы туралы куәлiк бередi;
4. Ортақ бiрлескен меншiк құқығында мүлiктерi бар жұбайлар мен басқа да тұлғалардың құқықтарын куәландырады;
5. Құжаттар мен олардың үзiндiлерiнiң көшiрмесiн растайды;
6. Құжаттарда қойылған қолдардың растығын куәландырады.

Ал, **Заңда көрсетiлген басқа да тұлғалардың** жүргiзетiн iс-әрекеттерiне:

1. Сауықтыру-профилактикалық орындарда емделiп жатқан азаматтардың өсиеттерi (кезекшi дәрiгер немесе сол мекеменiң бастығымен куәландырады);
2. Әскери мiндетiн атқарып жүрген азаматтардың өсиеттерi мен сенiмхаттарын куәландыру (егер госпитальда болса дәрiгер, ал әскери бөлiмде болса командир);
3. Бас бостандығынан айырылып, жазасын өтеп жатқан адамдардың өсиеттерi мен сенiмхаттары (сол мекеменiң бастығы);
4. Теңiзде жүзушiлердiң өсиеттерi (сол команданың немесе кеменiң капитаны);
5. Экспедицияда жүрген адамдардың өсиеттерi (экспедиция басшысы);
6. Халықты әлеуметтiк қорғау мекемелерiндегi әрекет қабiлеттiлiгi жоқ адамдардың сенiмхаттарын куәландыру (сол мекемелердiң инспекторлары мен басшысы).
7. **Әдебиеттер: Арнайы:**
8. Қазақстан Республикасының Конституциясы. 30 тамыз 1995 жыл.өзгертулер мен толықтыруларымен бірге, эл.база «ЮРИСТ»,2012ж.
9. “Нотариат туралы 1997 жылғы 14 шілдедегі ҚР Заңы.- // Электронная база «Юрист»
10. Урисбаева А.А. ҚР Нотариаты Алматы,-2011
11. Қосанов Ж.Қ., Әленова А.Х., Мадиярова А.С., Нотариаттық іс әрекеттерді жасау тәртібі.,-А.,2008ж.
12. **Қосымша:**
13. Қазақстан Республикасындағы нотариаттық қызмет. Нормативтік құқықтық актілер жинағы. Жеті жарғы – 2003, 1 тамызға дейінгі.
14. Проблемы и пути совершенствования законодательства о нотариате. МЮ РК. Астана, 2005.
15. Журнал Де-Юре.
16. Устав нотариальной палаты ЮКО 2004.
17. Информационная служба по нотариату.WWW. Notary. Ru.

***8 – тақырып. Нотариатық iс-әрекеттер және***

***оларды жасаудың жалпы ережелерi 8 апта, 2 сағат***

**Түйінді сөздер:** нотариат, нотариус, нотариаттық өндіріс, нотариаттық қызмет, азаматтық іс жүргізу құқығы, нотариаттық құқықтық қатынастар, сот, сот органдары, нотариаттық кеңсе т.б.

**Негізгі сұрақтар:** Нотариаттық іс-әрекеттерді жүзеге асырудың тәртібі.Нотариттық іс-жүргізу өндірісі, сатылары, нысаны.Куәлік беру. Нотариустың мөрі.Нотариаттық қызметке ақы төлеу.Нотариаттық іс-әрекеттердің жіктелуі.

Қазақстан Республикасының барлық территориясында кез-келген нотариуспен нотариаттық iс-әрекеттер жүзеге асырылады, бiрақ кейбiр нотариаттық iс-әрекеттер жасалған кезде нотариустың қызмет аумағы сақталады, яғни оның жасаған iс-әрекетi белгiлi бiр территория шеңберiнде ғана күшке енедi. Олар:

1. Мұрагерлiк мүлiктi қорғауға шаралар қолдану;
2. Мұрагерлiк құқық туралы куәлiк беру;
3. Ортақ бiрлескен және ортақ үлестiк меншiк құқығы туралы куәлiк беру;
4. Тiркелуге жататын жылжымайтын мүлiк кепiлi мен оларды иелiктен шығару туралы шарттарды куәландыру;
5. Тұрғын үй құрылысы туралы шартты куәландыру.

Нотариустық iс-әрекеттер кез-келген жерде және барлық қажеттi құжаттардың түгелi тапсырылып, мемлекеттiк баж төленiп немесе нотариустық қызметiне ақы төленген кезде жүзеге асырылады.

Нотариаттық iс-әрекеттердi жүзеге асыру келесi жағдайларда 30 күннен аспайтын мерзiмде кейiнге қалдырылуы мүмкiн:

1. Жеке және заңды тұлғалардан қосымша мәлiметтер алу қажеттiлiгi туындаса;
2. Құжаттар сараптама жүргiзiлуi қажет болса;
3. Сотқа жазбаша түрде сұраныс жiберсе.

Бiрақ, нотариаттық iс-әрекеттердi жүзеге асыру үшiн алдымен мынадай мән-жайлар анықталуға тиiс:

1. Нотариаттық iс-әрекеттер жүргiзуге өтiнген азаматтың жеке басы;
2. Осы iс-әрекетке қатысушы тұлғалардың қойылған қолдарының түп-нұсқасы;
3. Қатысушылардың әрекет қабiлеттiлiгi, заңды тұлғалардың құқық қабiлеттiлiгi;
4. Ата-анасының, қамқоршысының немесе қорғаушысынң өкiлеттiлiгi.

Нотариаттық куәландыруға жататын құжаттардың, мәмiлелердiң мәтiндерi нақты, анық жазылған немесе басылған болу керек.

Нотариус мынадай құжаттардың немесе олардың көшiрмесiн өзiнде алып қала алмайды:

1. Заңды тұлғалардың жарғысы;
2. Автокөлiктердiң техпаспорты.

Егерде, нотариусқа берiлген құжаттардың түп-нұсқасы күмән туғызса, онда оны сараптамаға жiберуге құқылы. Мынадай жағдайларда нотариус нотариаттық қызметтердi жүргiзуден бас тартуы мүмкiн:

1. егер, мұндай iс-әрекеттердi жасау заңға қайшы келсе;
2. егер, iс-әрекеттер басқа нотариустың қарауына жатса;
3. егер, өтiнiш әрекет қабiлеттiлiгi жоқ немесе тиiстi өкiлеттiлiгi жоқ адаммен берiлсе;
4. егер, заңды тұлға атынан жасалған мәмiле жарғысында көрсетiлген мақсатқа сай келмесе;
5. егер, мәмiле заң талабына сәйкес болмаса;
6. егер, берiлген құжаттар заңға сәйкес болмаса.
7. **Әдебиеттер: Арнайы:**
8. Қазақстан Республикасының Конституциясы. 30 тамыз 1995 жыл.өзгертулер мен толықтыруларымен бірге, эл.база «ЮРИСТ»,2012ж.
9. “Нотариат туралы 1997 жылғы 14 шілдедегі ҚР Заңы.- // Электронная база «Юрист»
10. Урисбаева А.А. ҚР Нотариаты Алматы,-2011
11. Қосанов Ж.Қ., Әленова А.Х., Мадиярова А.С., Нотариаттық іс әрекеттерді жасау тәртібі.,-А.,2008ж.
12. **Қосымша:**
13. Қазақстан Республикасындағы нотариаттық қызмет. Нормативтік құқықтық актілер жинағы. Жеті жарғы – 2003, 1 тамызға дейінгі.
14. Проблемы и пути совершенствования законодательства о нотариате. МЮ РК. Астана, 2005.
15. Журнал Де-Юре.
16. Устав нотариальной палаты ЮКО 2004.
17. Информационная служба по нотариату.WWW. Notary. Ru.

***9 – тақырып. Нотариаттық iс-әрекеттерге шағымдану немесе***

***нотариаттық iс-әрекеттердi жасаудан бас тарту 9 апта, 2 сағат***

Қазақстан Республикасында қазiргi кезде қолданыстағы заңдарға сәйкес жеке және заңды тұлғалардың құқықтары мен заңды мүдделерiн қорғау барысындағы нотариаттық iс-әрекеттердi жасаудан бас тартқандығы үшiн мүдделi тұлғаларға сотқа шағымдану құқығы берiлген. Осыған байланысты нотариус мүдделi тұлғаға не үшiн нотариаттық iс-әрекеттердi жасаудан бас тартқандығын түсiндiруi тиiс.

Нотариат туралы заңның 48 бабына сәйкес нотариус тек мынадай жағдайларда ғана бас тарта алады:

1. мұндай iс-әрекеттi жасау заңға қайшы келсе;
2. iс басқа нотариуспен жүргiзiлуге жатса;
3. нотариаттық iс-әрекеттердi жасауға әрекет қабiлеттiлiгi немесе өкiлеттiлiгi жоқ өкiл өтiнiш берсе;
4. заңды тұлға атынан жасалып жатқан мәмiле оның жарғысында көрсетiлген мақсаттарға сәйкес келмесе;
5. мәмiле заң талаптарына сәйкес келмесе;
6. нотариаттық iс-әрекеттердi жүзеге асыру үшiн берiлген құжаттар заң талабына сәйкес келмесе.

Тәжiрибеге сүйенсек, нотариаттық iс-әрекеттердi жасаудан бас тартудың кейiнгi кездердiн себептерi: заң нормаларының тұрақсыздығы және заң нормаларын дұрыс қолданылмауы болып табылады. Бiрақ, бұл себептер жасалынатын нотариаттық iс-әрекеттердiң түрлерiне байланысты болады.

Нотариат туралы заңның 46 бабына сәйкес нотариус пен жергiлiктi атқарушы органның лауазымды тұлғаларының өз атына, өз атынан, өзiнiң жұбайының, оның және өз туыстарының атына және олардың атынан нотариатық iс-әрекеттер жасауға құқығы жоқ. Мұндай iс-әрекеттердi жасау қажеттiлiгi туындаса, кез-келген басқа нотариустар жасауға құқылы. Нотариаттық iс-әрекеттердi жасауды өтiнген адамға бас тартылған жағдайда нотариус iс-әрекет жасауға өтiнiш берген күннен бастап 10 күн iшiнде жазбаша түрде бас тарту себебi көрсетiлген қаулыны бередi. Нотариустың қаулысы нақты дәлелденген, негiзделген және мiндеттi түрде материалдық-процессуалдық құқықтық нормалары көрсетiлуi тиiс.

Нотариатық iс-әрекеттер жасаудан бас тартуға немесе оның дұрыс жасалмауы үшiн сотқа шағымдану құқығы көрсетiлген.

Заңсыз жасалған нотариаттық iс-әрекеттердiң құқықтық салдарын 2 топқа бөлiп қарастыруға болады:

1. Өтiнiш бiлдiрген тұлғаларға байланысты құқықтық салдар:

а) өтiнiш жасалған тұлғаларға материалдық және моральдық шығындар келтiрiлуi мүмкiн;

б) жасалған құжат нәтижесiнде пайда болған iс-әрекеттерi немесе мүлiктерi заңсыз, жарамсыз болып табылуы мүмкiн;

в) жасалған iс-әрекеттерге шағымдана алады.

1. Нотариустарға, басқа да нотариаттық iс-әрекеттердi жасаушы тұлғаларға байланысты құқықтық салдар:

а) нотариустың лицензиясының күшiн уақытша тоқтата тұруы (6 айға дейiнгi мерзiмде) мүмкiн (Нотариус туралы заңның 10 бабына сәйкес);

б) нотариус лицензиясын қайтарып алуы мүмкiн (Нотариус туралы заңның 10 бабына сәйкес);

в) нотариус лицензиясын тоқтату (Нотариус туралы заңның 12 бабына сәйкес);

г) нотариуспен басқа да лауазымды тұлғалар жасалған әрекетерi үшiн қылмыстық, әкiмшiлiк, материалдық және тәртiптiк жауапкершiлiкке тартылуы мүмкiн;

д) жекеше нотариустың ар-ождан кодексiне сәйкес жауаптылыққа тартылуы мүмкiн. Ол палатамен жүзеге асырылады;

е) жекеше нотариустарға айыппұл салынуы мүмкiн, оның соммасын нотариаттық палата белгiлейдi.

Нотариаттық әрекеттердi жасауға шағымданудың негiздерi:

1. Нотариаттық iс-әрекетердi жасаудан бас тарту;
2. Нотариаттық iс-әрекеттердi дұрыс жасамау.

Бұл iс-әрекеттер сот тәртiбiмен шағымдануға жатады, яғни осындай әрекеттердi жасайтын орган орналасқан жердегi аудандық немесе қалалық сот органдарына шағым беруге құқылы.

Нотариат туралы заңның 25 бабына сәйкес мұндай шағымдар Қазақстан Республикасының Азаматтық iс жүргiзу кодексi бойынша ерекше сот өндiрiсiнде қаралуға жатады. Ерекше сот өндiрiсiнiң басқа сот өндiрiсiнен ерекшелiгi, тек заңда көрсетiлген мән-жайларды анықтауға байланысты iстер қарастырылады, тараптар болмайды, тек шағымданушы тұлға болады.

Шағымданушы тұлға болып, нотариаттық iс-әркеттердi жасауға өтiнiш бiлдiрген тұлғалар болады.

Шағым берiлетiн тұлғалар Қазақстан Республикасының Заңдарына сәйкес нотариаттық iс-әрекеттердi жасауға құқылы тұлғалар болып табылады және олардың құқықтық жағдайларының ерекшелiктерiне байланысты сот органдарына берiледi.

Шағым сотқа арыз жасалған нотариаттық iс-әрекет туралы немесе нотариаттық iс-әрекет жасаудан бас тартқан басқа да бiр лауазымды тұлғаның қатысуымен қарайды, бiрақ бұлардың процеске келмеуi iстi шешуге кедергi болмайды.

Арыз берушiнiң шағымын қанағаттандырған сот шешiмi жасалған нотариаттық iс-әрекеттердiң күшiн жояды немесе осындай iс-әрекеттi жасауға мiндеттейдi.

**Әдебиеттер: Арнайы:**

Қазақстан Республикасының Конституциясы. 30 тамыз 1995 жыл.өзгертулер мен толықтыруларымен бірге, эл.база «ЮРИСТ»,2012ж.

“Нотариат туралы 1997 жылғы 14 шілдедегі ҚР Заңы.- // Электронная база «Юрист»

Урисбаева А.А. ҚР Нотариаты Алматы,-2011

Қосанов Ж.Қ., Әленова А.Х., Мадиярова А.С., Нотариаттық іс әрекеттерді жасау тәртібі.,-А.,2008ж.

**Қосымша:**

Қазақстан Республикасындағы нотариаттық қызмет. Нормативтік құқықтық актілер жинағы. Жеті жарғы – 2003, 1 тамызға дейінгі.

Проблемы и пути совершенствования законодательства о нотариате. МЮ РК. Астана, 2005.

Журнал Де-Юре.

Устав нотариальной палаты ЮКО 2004.

Информационная служба по нотариату.WWW. Notary. Ru.

***10 – тақырып. Мәмiлелердi куәландыру.***

***Жалпы тәртiбi мен ерекшелiктерi(өзекті мәселелер). 10 апта, 2 сағат***

**Түйінді сөздер:** нотариат, нотариус, нотариаттық өндіріс, нотариаттық қызмет, азаматтық іс жүргізу құқығы, нотариаттық құқықтық қатынастар, сот, сот органдары, нотариаттық кеңсе т.б.

**Негізгі сұрақтар:** Нотариаттық куәландыруға жататын мәмлелердің түсінігі мен түрлері.Мәмлелерді куәландырудың жалпы тәртібі.Мүлікті иеліктен шығару туралы шарттарды куәландыру.Мүлікті пайдалану тәртібі туралы шарттарды куәландыру.Өсиеттер мен неке келісім-шарттарын куәландыру.Сенімхаттарды куәландыру.Шаруашылық серіктестіктердің құрылтай құжаттарын куәландыру.Даусыз айғақтарды куәландыруға бағытталған басқа да нотариаттық іс-әрекеттер

Нотариус заңдармен мiндеттi түрде нотариаттық рәсiмделуге жататын барлық мәмiлелердi куәландырады. Бiрақ, тараптардың қалауы бойынша заңмен мiндеттi емес мәмiлелердiң түрлерi де куәландыруға жатады. Заңға сәйкес мiндеттi түрде нотариаттық куәландыруға жататын мәмiлелердiң түрлерi:

1. Рента шарты
2. Өсиет
3. Мүлiктi басқаруға және мәмiлелер жасасуға сенiмхат
4. Қайта сенiм бiлдiру тәртiбiмен берiлетiн сенiмхаттар
5. Шаруашылық серiктестiктерiнiң құрылтай құжаттары
6. Неке келiсiм шарты
7. Мұрагерлердiң келiсiмi (үлестерiнiң мөлшерi)
8. Алименттi төлеу туралы келiсiм

Нотариаттық iс-әрекеттердi жүзеге асыру тәртiбi туралы нұсқаулыққа сәйкес **мәмiлелердi куәландыру** үшiн келесi тәртiп бекiтiлген:

1. Нотариус тараптарға жасалған iс-әрекеттердiң мақсатын түсiндiредi.
2. Құжаттардың заңға сәйкестiгiн тексередi.
3. Егер, ниет бiлдiрген жеке тұлға алкогльдiк немесе есiрткелiк мас халда болса, нотариус куәландырудан бас тартуы қажет.
4. Кәмелетке толмағандар мен әрекет қабiлеттiлiгi жоқтардың ата-анасы немесе қорғаушылары мен қамқоршылары жүзеге асырады.
5. Кейбiр мәмiлелердi куәландыру үшiн, сол мүлiкке құқықтарын дәлелдейтiн құжаттар болу керек.
6. Шартты бұзу туралы келiсiм бөлек куәландырылады.
7. Егер, мәмiлелер жарамсыз деп танылса, онда ол туралы реестрде белгiлейдi және алдын-ала төленген мемлекеттiк баж немесе жекеше нотариустың қызметiне төленген ақысы қайтарылмайды.
8. Куәландыруға жататын мәмiлелердiң саны екi данадан кем болмауы керек, бiрақ тиiстi тараптардың санынан көп болмауы керек.

**Мүлiктi иелiктен шығару туралы шарттарды куәландыру** тәртiбi:

1. Жылжымайтын мүлiктi иелiктен шығару туралы шарттар, сол мүлiктiң орналасқан жерiнде, ал жылжымалы мүлiктi иелiктен шығару туралы шарттар кез-келген жерде куәландырылады (Нотариат туралы заңның 54б.2т.);
2. Ортақ немесе үлестiк меншiктегi барлық қатысушылардың келiсiмi бойынша жүзеге асырылады;
3. Жұбайылардың ортақ меншiгiндегi мүлiктi иелiктен шығару үшiн, олардың келiсiмi қажет;
4. Үлестiк меншiктегi мүлiк сатылатын болса, оның қатысушысы басқа тұлғалардан артықшылық құқығына иеленедi, яғни өз үлесiн иелiгiнен шығару үшiн ешкiмнiң келiсiмi қажет емес;
5. Жылжымайтын мүлiктi иелiктен шығару туралы мәмiлелердi куәландыру кезiнде, ол мүлiк орналасқан жер учаскiсiнiң құқықтық жағдайы анықталады;
6. Жылжымайтын мүлiкке меншiк құқығын иелiктен шығару үшiн жер учаскiсiнiң меншiк құқығы да бiрге шығарылуы керек;
7. Осы әрекеттердi жүзеге асыру үшiн қажеттi барлық құжаттарды нотариус талап етедi;
8. Жер заңдарына сәйкес нотариус келесi мәмiлелердi куәландыруға құқығы жоқ:
9. Тұрақты жер пайдалану құқығы берiлген мемлекеттiк заңды тұлғалардың құқығын, егер, осы жер учаскiсiнде орналасқан жылжымайтын мүлiк иелiктен шығарылмаса;
10. Қазақстан Республикасының азаматының жеке меншiгiндегi жер учаскiсiн шетел азаматтары мен заңды тұлғаларына берсе.
11. Куәландыру кезiнде нотариус бұл мүлiк кiмнiң иелiгiнде екендiгiн тексередi. Мұндай тексеру құжаттарына мыналар жатады:

* жер учаскiсi тұрғын үй құрылысын жүргiзу үшiн немесе жеке меншiк құқығына берiлгенi үшiн нотариаттық куәландырылған шарт;
* тұрғын үй құрылысын жүргiзушi заңды тұлғаәландырылған шарт;
* тұрғын үй құрылысын жүргiзушi заңды тұлғаға берiлген жер учаскiсi туралы шарт;
* нотариалды куәландырылған сатып алу-сату, айырбастау, сыйға тарту және тағы басқа шарттар;
* жекешелендiру туралы шарт;
* сауда-саттықта алғандығы туралы акт;
* ортақ меншiктегi үлеске құқығы туралы куәлiк;
* меншiк құқығын растайтын заңды күшiне енген сот шешiмi;
* мүлiктi бөлу туралы шарт;
* мемлекеттiк тiркелгендiгi туралы куәлiк;
* жергiлiктi атқарушы органмен берiлген меншiк құқығы туралы куәлiк,
* мұрагерлiкке құқығы туралы куәлiк;
* серiктестiктiң құрылтай құжаты;
* заңды тұлғалардың бөлу балансы мен өткiзу актiсi туралы шешiмi;
* сауда саттықтың өткiзiлгендiгi туралы хаттама;
* әкiмнiң шешiмi, мемлекеттiк акт.

1. Бұл құжаттардың мемлекеттiк тiркеуден өткендiгi тексерiледi;
2. Осы мүлiктерге түскен ауыртпалықтар:

а) аресте тұрғандығы

б) кепiлге салынғандығы

в) т.б. мән-жайлар тексерiледi.

1. Мәмiлелердi куәландыру үшiн нотариус мыналарды талап етедi:

а) құқық анықтаушы құжат;

б) құқықтық кадастрде тiркелгендiгi туралы құжаттың үзiндiсi;

в) иелiктен шығарылатын мүлiктiң бағасы туралы акт.

**Мүлiктi өтеусiз түрде пайдалануға беру немесе жалға беру туралы шарттарды куәландыру** тәртiбi:

1. Егер, жеке меншiктегi жылжымайтын мүлiктi өтеусiз түрде пайдалануға немесе жалға беру туралы шарт болса, онда нотариус – құқық анықтаушы және құқық кадастрiнде тiркелгендiгiн анықтайтын құжаттарды талап етедi. Бұл реттеу нотариус құқық анықтаушы құжаттың көшiрмесiн iсте қалдыруға қажет.
2. Меншiк иесiмен жасалған шарт талап етiледi, оның көшiрмесi нотариустың iсiнде қалдырылады, егер мұндай шарт 1 жылдан астам уақытқа жасалса, онда заңға сәйкес мемлекеттiк тiркелуге жатады.
3. Тiркеуге алынатын кезде нотариус, ол мүлiкке байланысты ауыртпалықты тексередi.
4. Мемлекеттiк пайдаланушының жер учаскiсiнен 4 жылдан астам уақытқа пайдалану туралы шарт болса, онда нотариус оны тек мемлекеттiң рұқсатымен және өкiлеттi адамның қатысуымен куәландырады.
5. Тұрғын жайды уақытша пайдалануға беру туралы шарт барлық меншiк иелерiнiң келiсiмiмен жүзеге асырылады.
6. Барлық нотариаттық iс-әрекеттер жасалу барысында 2 жаққа да нотариус түсiндiрме беруге мiндеттi.

**Мүлiктi пайдалану тәртiбi туралы шарттарды куәландыру** тәртiбi:

1. Нотариус азаматтар мен заңды тұлғалардың, сонымен қатар, шетелдiктердiң де ортақ (бiрлескен үлестiк) меншiгiндегi мүлiктi пайдалану тәртiбi туралы шарттарды куәландырады.
2. Пайдалануға байланысты барлық қатысушылардың келiсiмiмен жасалған шарттар ғана куәландырылуға жатады. Егер, келiспеушiлiк туындаса, онда нотариус сотқа жүгiнудiң тәртiбiн түсiндiредi.
3. Егер, жылжымайтын мүлiктi ортақ пайдалану туралы шарт болса, онда қосымша құжаттар талап етiледi:

а) құқық анықтаушы құжат;

б) құқық кадастрi;

в) техникалық сипаттамасы туралы анықтама.

1. Мұндай шартта барлық қатысушылардың сол мүлiктiң қай бөлiгiн, қандай мөлшерде пайдаланатындығы туралы көрсетiледi.
2. Жылжымайтын мүлiктiң заңдастырылмаған бөлiктерiн пайдалану туралы шартты куәландыруға тыйым салынады.
3. Бұл шарт құқық анықтаушы құжатқа қосымша болып табылады және мемлекетiк тiркелуге жатады.
4. Егер, ортақ меншiк қатысушылары өз құқықтарын тоқтатқысы келсе, онда қандай салдар туындайтыны туралы түсiндiру қажет.

**Мүлiктi бөлу туралы шарттарды куәландыру** тәртiбi:

1. Ортақ меншiктегi мүлiктi бөлу туралы шарттар нотариаттық куәландыруға жатады.
2. Егер, тұрғын жай немесе пәтердi бөлу туралы шарт болса, онда ол бөлiнген мүлiктiң ешқандай бөлiгi ортақ меншiкте қалдырылмауы тиiс.
3. Жылжымайтын мүлiктi бөлген кезде оған тиiстi бөлшектер (подъезд, лифт, инженерлiк жүйелер, құбырлар және т.б.) ортақ меншiкте немесе пайдалануда қалады. Жер учаскiсiнiң бөлiнетiндiгi туралы арнайы құжатта көрсетiлсе, бөлiнуге жатады. Басқа жағдайда бөлiнбейдi.
4. Мүлiк бөлiнгеннен кейiн шартта барлық қатысушылардың тиiстi бөлiктерi арифметикалық негiзде көсетiледi. Сонымен қатар, қандай бөлiктер ортақ пайдалануда қалдырылды, олардың тiзiмi көрсетiледi.
5. Жылжымайтын мүлiктi бөлу туралы шартты куәландыру үшiн нотариус келесi құжаттарды талап етедi:
6. Заңды түрде тiркелген құқықты анықтаушы құжат;
7. Құқықтық кадастрде тiркелгендiгiн анықтайтын құжат;
8. Жылжымайтын мүлiктiң техникалық сипаттамасы туралы анықтама;
9. Егер, қатысушылардың келiсiмi болса, онда мүлiктiң бағасы туралы акт.
10. Мемлекеттiк тiркелуге жатпайтын жылжымалы мүлiктердi бөлу туралы шартты куәландыру үшiн, осы мүлiктiң қатысушыларға тиесiлi екендiгiн растайтын құжат талап етедi.
11. Мүлiктi бөлу туралы шарт мемлекеттiк тiркелуге жатады.

**Неке келiсiм шарттарын куәландыру** тәртiбi:

1. неке келiсiм шарты мiндеттi түрде нотариаттық куәландыруға жатады. Неке келiсiм шарты қатысушылардың барлық мүлiктi құқықтар мен мiндеттерiн реттеушi құжат болып табылады.
2. Неке келiсiм шарты некеге тiркелгенге дейiн немесе одан кейiн кез-келген уақытта куәландыруға жатады.
3. Неке келiсiм шартын жасағаннан кейiн тараптар өз қалаулары бойынша мыналарға құқылы:

а) ортақ меншiк режимiн таңдауға (бiрлескен, үлестiк);

б) өзара келiсiм бойынша өз құқықтары мен мiндеттерiн анықтауға;

в) жанұялық шығындарды ұқсату тәртiбiн анықтауға;

г) жұбайының табысына қатысу тәртiбiн анықтауға;

д) ажырасу кезiнде қай мүлiк кiмнiң қолында қалатынын анықтауға;

е) мүлiктiк қатынастарға байланысты кез-келген ереженi неке келiсiм шартына енгiзу.

1. Неке келiсiм шарты кез-келген уақытта өзгертiлуi немесе бұзылуы мүмкiн. Бұл жағдайда ол мiндеттi түрде нотариаттық куәландыруға жатады. Неке келiсiм шартын бiр жақтың бас тартуға болмайды.
2. Нотариус, егер жұбайлар мүлiктерi мен өзара мәмiле жасасса, онда ол туралы мүдделi тараптар мен нотариустың танысуы керек екендiгiн түсiндiредi.

**Өсиеттердi куәландыру** тәртiбi. Нотариус әрекет қабiлеттiлiгi бар азаматтардың өсиеттерiн куәландырады. Барлық құжаттар өсиет қалдырушының өз қолымен берiлуi тиiс және азаматтылығына шек қойылмайды.

Қазақстан Республикасының Нотариат туралы заңының 56б.1т. сәйкес өсиеттердi бiрнеше тұлғалардың немесе өкiлдерi атынан куәландыруға жол берiлмейдi.

**Өсиет** - өсиет қалдырушының өз қолымен немесе оның айтуы бойынша жазылуы керек. Егер, өсиет айтылуы бойынша жазылса, онда куәландыру кезiнде куә қатысып, дауыстап оқылып, өсиетке қол қойылады. Сонымен қатар, өсиет қалдырушының өтiнiшi бойынша құпия өсиет қалдырылуы да мүмкiн. Мұндай өсиет нотариусқа таныстырылмайды. Бiрақ, оның растығын дәлелдеу үшiн 2 куәнiң және нотариустың қатысуымен өсиет қалдырушының өз қолымен жазылып, қол қойылып, конвертке салынады. Құпия өсиеттi куәландыру кезiнде нотариус азаматтық кодекстiң 1050 бабына сәйкес талаптарды түсiндiредi. Егер, де өсиеттi куәландыру кезiнде куәгер қатыстырылса немес өсиет қалдырушының орнына қол қойған адам болса, онда олардың аты-жөндерi, туған жылы, тұрақты тұрғылықты жерi өсиетте және нотариустың реестрiнде көрсетiлуi тиiс.

Өсиеттi куәландыру кезiнде куә ретiнде немесе өсиет қалдырушының орнына қол қоюшы ретiнде бола алмайтын тұлғалар бар. Олар азаматтық кодекстiң 1050б.4т. көрсетiлген.

**Сенiмхаттарды куәландыру** тәртiбi қандай сенiмхаттарды куәландыру қажет екендiгiне байланысты, яғни оның түрлерiне қарай ерекшелiнедi. Мысалы: 1) Бiр адамның атына берiлетiн сенiмхаттар;

2) Бiрнеше адамның атына берiлетiн сенiмхаттар;

3) Мүлiктi басқаруға берiлетiн сенiмхаттар;

1. Уақытша (4 жылдан аспайтын) берiлетiн сенiмхаттар;
2. Негiзгi сенiмхат;
3. Қайта сенiм бiлдiруге берiлетiн сенiмхаттар;
4. өкiлге берiлетiн сенiмхат.

Сенiмхаттың мәтiнiнде оның жасалған, яғни қол қойылған жерi, күнi, сенiм бiлдiрушiнiң тегi, аты-жөнi, туған жерi, тұратын жерi. Егер, заңды тұлғалар болса, онда толық атауы мен орналасқан жерi көрсетiледi. Сонымен қатар, сәйкесiнше сенiм бiлдiрiлген тұлғалардың да толық мәлiметтерi көрсетiледi, ал қажет болған жағдайда сенiм бiлдiрген тұлғаның атқаратын қызметi де көрсетiлуi тиiс.

Сенiмхаттың қолдану мерзiмi көрсетiледi, ал егер ол көрсетiлмесе сенiмхат жарамсыз болып табылады.

Нотариаттық куәландыруға мiндеттi түрде жататын сенiмхаттар:

1. Мүлiктi басқаруға
2. Мәмiленi жасасуға
3. Қайта сенiм бiлдiруге берiлетiн сенiмхаттар.

Сенiмхат заңды тұлғалардың талабы бойынша оның атынан нотариаттық куәландырылуы мүмкiн. Бұл жағдайда сенiмхатқа қол қойған лауазымды адамның өкiлеттiлiгi тексерiледi. Белгiлi бiр ұйымдардың, яғни олар мемлекеттiк болсын немесе коммерциялық, коммерциялық емес болсын, олардың атынан ақшаны немесе басқа да құндылықтарды алуға немесе беруге байланысты сенiмхаттарды осы ұйымдардың бас есепшiлерi қол қою арқылы куәландыруға жатады.

Қайта сенiм бiлдiру тәртiбiмен берiлген сенiмхатта негiзгi сенiмхатты куәландырудың уақыты мен орны, оны куәландырған нотариустың аты-жөнi, тұратын жерi, өкiлеттiктер берiлген адамдар және олардың қызметi көрсетiлуi тиiс.

Негiзгi сенiмхатта қайта сенiм бiлдiру туралы белгi қойылады. Негiзгi сенiмхаттың көшiрмесi нотариуста қалады. Сенiмхат берушi тұлға кез-келген уақытта сенiмхатты немесе қайта сенiм бiлдiру туралы сенiмхатты бұзуға құқылы.

Құрылтай құжаттарын куәландыру тәртiбi Қазақстан Республикасының заңдарына сәйкес Шаруашылық серiктестiктердiң құрылтай құжаттары мiндеттi түрде нотариаттық куәландыруға жатады. Шаруашылық серiктестiктiң құрылтай құжаттары 2 түрге бөлiнедi:

1. Құрылтай шарты
2. Жарғы

Бұл құрылиай құжаттарына олардың атынан сенiмхат бойынша iс-әрекеттер жасайтын құрылтайшылары мен олардың өкiлдерi қол қояды.

Қазақстан Республикасының заңдарына сәйкес нотариус ұйымдардың нысанына қарамастан, яғни коммерциялық немесе коммерциялық емес болсын олардың құрылтай құжаттарын куәландыруға мiндеттi. Одан бас тартуға құқығы жоқ. Ал құрылтай құжаттары нотариаттық куәландырудың ерекшелiгi олардың түрлерiне байланысты.

**Әдебиеттер: Арнайы:**

Қазақстан Республикасының Конституциясы. 30 тамыз 1995 жыл.өзгертулер мен толықтыруларымен бірге, эл.база «ЮРИСТ»,2012ж.

“Нотариат туралы 1997 жылғы 14 шілдедегі ҚР Заңы.- // Электронная база «Юрист»

Урисбаева А.А. ҚР Нотариаты Алматы,-2011

Қосанов Ж.Қ., Әленова А.Х., Мадиярова А.С., Нотариаттық іс әрекеттерді жасау тәртібі.,-А.,2008ж.

**Қосымша:**

Қазақстан Республикасындағы нотариаттық қызмет. Нормативтік құқықтық актілер жинағы. Жеті жарғы – 2003, 1 тамызға дейінгі.

Проблемы и пути совершенствования законодательства о нотариате. МЮ РК. Астана, 2005.

Журнал Де-Юре.

Устав нотариальной палаты ЮКО 2004.

Информационная служба по нотариату.WWW. Notary. Ru.

***11 – тақырып. Мұрагерлiк құқықтарды куәландыруға***

***бағытталған нотариаттық әрекеттер 11 апта, 2 сағат***

**Түйінді сөздер:** нотариат, нотариус, нотариаттық өндіріс, нотариаттық қызмет, азаматтық іс жүргізу құқығы, нотариаттық құқықтық қатынастар, сот, сот органдары, нотариаттық кеңсе т.б.

**Негізгі сұрақтар:** 1.Өсиетті растау. 2.Мұраны сенімгерлікпен басқаруға беру. 3.Мұраға құқық туралы куәлік беру тәртібі.

Қазақстан Республикасының нотариат туралы заңының 60 бабына сәйкес нотариус белгiлi бiр негiздерге байланысты мұрагерлiк құқықты ашуға байланысты хабарлама алса, онда ол туралы тұрғылықты жерi мен жұмыс орны белгiлi құқық қабылдаушыға хабарлау қажет. Егер, олардың тұрғылықты жерi мен жұмс орны белгiсiз болса, онда ақпарат құралдары арқылы хабарлауға тиiс. Егер, мұрагер кейiн мұрадан бас тартпаса, мұрагерлiк құқығынан айырылмаса және оны мұрагер ретiнде тағайындау туралы өсиеттiк өкiмдi жарамсыз деп танымаса, онда мұрагер мұра ашылған уақыттан бастап, өзiне тиiстi мұраға немесе оның бiр бөлiгiне құқық алады.

Азаматтық кодекстiң 1038 бабына сәйкес мұрагерлiк құқық дегенiмiз қайтыс болған азамат, яғни мұра қалдырушының мүлкiнiң басқа адамға, яғни мұрагерлерге ауысу құқығын айтамыз.

Нотариат туралы заңның 69 бабына сәйкес мұрагердiң жазбаша өтiнiшi бойынша мұра ашылған жерде, ол туралы куәлiк бередi.

Азаматтық кодекстiң 1073 бабына сәйкес мұра ашылған жер бойынша нотариус мұрагердiң өтiнiшiмен оған мұрагерлiк құқық туралы куәлiк беруге мiндеттi. Мұрагерлiк құқық туралы куәлiк мұра ашылған күннен бастап, 6 ай өткеннен кейiн бередi.

Өсиет бойынша да, заң бойынша да мұрагерлiк кезiнде, егер нотариуста куәлiк берiлуiн сұраған адамдардан басқа тиiстi мүлiкке немесе бүкiл мұраға қатысты басқа мұрагерлер туралы ашық деректер болмаса, куәлiк атлған мерзiм өткенге дейiн де берiлуi мүмкiн.

Нотариат туралы заңның 70 бабына сәйкес **мұрагерлiк құқық туралы куәлiктi беру** тәртiбi:

1. Куәлiк тек, Азаматтық кодекске сәйкес мұрагер ретiнде танылып, оны қабылдаған адамға ғана берiледi.
2. Мұрагерлiктi қабылдау мерзiмiн өткiзiп алған мұрагерлерге басқа мұрагерлердiң жазбаша келiсiмiмен ғана куәлiк берiлуi мүмкiн.
3. Куәлiк мұрагерлердiң қалауы бойынша әр қайсысына бөлек немесе бiр тұтас берiлуi мүмкiн.
4. Мұндай куәлiк әрекет қабiлеттiлiгi жоқ адамдардың немесе кәмелетке толмағандардың қамқоршылары мен қорғаушыларының атынан берiлмесе, онда ол туралы нотариус тиiстi органға хабарлауға мiндеттi.
5. Егер, мұрагер ретiнде мемлекет танылса, онла куәлiк өкiлеттi мемлекеттiк органға берiледi.
6. Мемлекетке қалдырылған мұра мүлiктерiнiң есебiн жүргiзудi бағалауды, сақтауды, ұйымдастыру жұмыстарын өкiлеттi мемлекеттiк орган жүзеге асырады, ал олардың тәртiбiн Қазақстан Республикасының Үкiметi белгiлейдi.

Заң және өсиет бойынша **мұрагерлiк құқық туралы куәлiк берудiң шарттары:**

а) мұндай куәлiктi беру кезiнде нотариус белгiлi бiр заңды айғақтарды тексередi, мұраға қалдырушы қайтыс болғаны туралы дәлел, мұраның ашылған уақыты мен орны, мұрагер ретiнде танылушы адамның жеке қатынасы, мұраға қалдырылған мүлiктiң құрамы мен орны;

б) мұрагер ретiнде танылған адамдардың кейбiреуiнiң өз қатынасын дәлелдейтiн айғақтар келтiрiлмесе, онда олар басқа мұрагерлердiң жазбаша келiсiмiмен жүргiзiлуi мүмкiн;

в) сонымен қатар, нотариус егер бар болса, мұраға мiндеттi үлесiне құқығы бар тұлғалардың тобын анықтайды.

Мұраның ашылуы мен орны Азаматтық кодекспен реттеледi.

**Мұраның ашылуы:**

1. мұраны қалдырушы адамның қайтыс болуы немесе өлдi деп жариялануы;
2. мұра қалдырушының қайтыс болған күнi, қайтыс болған деп жарияланған күнi егер, сот шешiмiнде басқа күн көрсетiлмесе, онда сот шешiмi заңды күшiне енген күн, мұра ашылды деп есептеледi.

**Мұраның ашылу орны:**

1. мұра қалдырушының соңғы тұрған жерi;
2. егер, белгiсiз болса, онда мүлiктiң немесе негiзгi мүлiгiнiң орналасқан жерi.

***12 – тақырып. Даусыз құқықтарды куәландыруға***

***бағытталған нотариаттық әрекеттер 12 апта, 2 сағат***

**Түйінді сөздер:** нотариат, нотариус, нотариаттық өндіріс, нотариаттық қызмет, азаматтық іс жүргізу құқығы, нотариаттық құқықтық қатынастар, сот, сот органдары, нотариаттық кеңсе т.б.

**Негізгі сұрақтар:** Жұбайлардың және өзге де ортақ меншік мүшелерінің меншіктегі үлестеріне куәлік беру. Мүлікті иеліктен шығаруға тыйым салу және тыйымды алып тастау.

Мүлiктерi ортақ үлестегi немесе бiрлескен меншiк құқығында болған тұлғалардың өз үлестерiн алу үшiн ниет бiлдiрген кезде қатысушылардың барлығының келiсiмiмен өз үлесiне меншiк құқығы туралы куәлiк берiледi. Бұл куәлiк нотариуспен берiледi және куәландырылады.

Нотариат туралы заңның 73 бабына сәйкес бiрлескен меншiк құқығындағы өз үлесiне меншiк құқығы туралы куәлiк бер тәртiбi көзделген.

Нотариус барлық қатысушылардың жазбаша өтiнiшi бойынша ниет бiлдiрген тұлғаларға өз үлестерiне меншiк құқығы туралы куәлiктi бередi және ол сол мүлiктiң тұрған жерiнде жүзеге асырылады.

Нотариат туралы заңның 74 бабына сәйкес ерлi-зайыптылардың ортақ мүлiгiне бiреуi қайтыс болғанда меншiк құқығына куәлiк беру тәртiбi көзделген. Онда неке кезiнде жиналған ортақ мүлiктiң жартысы ғана тiрi қалған жұбайына берiледi және басқа мұрагерлерiне хабарланады. Ал оларға өз үлестерiне ғана куәлiк берiледi. Мұндай куәлiк беру кезiнде нотариус мынадай құжаттарды талап етедi:

1. Неке туралы куәлiк;
2. Жылжымайтын меншiкке куәлiкке құқықты анықтайтын құжат;
3. Құқық кадастрде тiркелгендiгi туралы узiндi;
4. Автокөлiк және басқа да жүргiзiлу құралдарына техпаспорт;
5. Ерлi-зайыптылардың мүлiгiнiң құрамын, мөлшерiн анықтайтын басқа да құжаттар;
6. Қажеттi жағдайда салық салынатын мүлiктер болса, онда салықтың төленгендiгiн анықтайтын құжаттар;
7. Жұбайының қайтыс болғандығын анықтайтын құжаттар.
8. **Әдебиеттер: Арнайы:**
9. Қазақстан Республикасының Конституциясы. 30 тамыз 1995 жыл.өзгертулер мен толықтыруларымен бірге, эл.база «ЮРИСТ»,2012ж.
10. “Нотариат туралы 1997 жылғы 14 шілдедегі ҚР Заңы.- // Электронная база «Юрист»
11. Урисбаева А.А. ҚР Нотариаты Алматы,-2011
12. Қосанов Ж.Қ., Әленова А.Х., Мадиярова А.С., Нотариаттық іс әрекеттерді жасау тәртібі.,-А.,2008ж.
13. **Қосымша:**
14. Қазақстан Республикасындағы нотариаттық қызмет. Нормативтік құқықтық актілер жинағы. Жеті жарғы – 2003, 1 тамызға дейінгі.
15. Проблемы и пути совершенствования законодательства о нотариате. МЮ РК. Астана, 2005.
16. Журнал Де-Юре.
17. Устав нотариальной палаты ЮКО 2004.
18. Информационная служба по нотариату.WWW. Notary. Ru.

***13 – тақырып. Құжаттарға орындау күшiн беру туралы***

***нотариаттық әрекеттер 13 апта, 2 сағат***

**Түйінді сөздер:** нотариат, нотариус, нотариаттық өндіріс, нотариаттық қызмет, азаматтық іс жүргізу құқығы, нотариаттық құқықтық қатынастар, сот, сот органдары, нотариаттық кеңсе т.б.

**Негізгі сұрақтар:** Вексель наразылығын куәландыру. Теңіз наразылығын куәландыру. Дәлелдемелерді қамтамасыз ету. Депозитке ақша қбылдау. Құжаттар мен бағалы қағаздарды сақтауға қабылдау.

Төлемеу, акцепт еместiк және акцептiң күнi қойылмағаны жөнiнде вексель наразылығын нотариус Қазақстан Республикасының аударым және векселтуралы заңдарынасәйкес жүргiзедi.

Нотариус кеменiң жүзу немесе тоқтау кезеңiнде орын алған оқиғалар туралы кеме капитанының мәлiмдемесiн кеме иесiнiң құқықтары мен заңды мүдделерiн қорғау үшiн дәлелдемелердi қамтамасыз ету мақсатында қабылдайды, бұл мәлiмдеме кеме иесiне мүлiктiк талап қоюға негiз болуға мүмкiн.

Теңiз наразылығы туралы мәлiмдемеде оқиғаның мән-жайы мен өзiне сенiп тапсырылған мүлiктiң сақталуын қамтамасыз ету үшiн капитанның қолданған шаралары көрiнiс табуға тиiс.

Теңiз наразылығы туралы мәлiмдемеде баяндалған мән-жайды растап, теңiз саудасын реттейтiн заңдарға сәйкес, кеме капитаны нотариусқа қарап шығу үшiн кеме журналын және кеме журналынан капитан куәландырған үзiндiнi мәлiмдемемен бiрге не портқа кiрген немесе егер оқиға портта орын алса, ол болған кезден бастап 7 күннен кешiктiрмей ұсынуға мiндеттi.

Теңiз саудасын реттейтiн заңдарға сәйкес теңiз наразылығы туралы мәлiмдеме кеме портқа кiрген кезден бастап 24 сағаттың iшiнде берiледi.

Егер теңiз наразылығын мәлiмдеудiң қажеттiгiн туғызған оқиға портта болса, наразылық оқиға болған сәттен бастап 24сағаттың iшiнде мәлiмделуге тиiс.

Белгiленген мерзiм iшiнде наразылықты мәлiмдеу мүмкiн болмаған жағдайда, оның себептерi теңiз наразылығы туралы мәлiмдемеде көрсетiлуге тиiс.

Нотариус капитан мәлiмдемесiнiң, кеме журналы деректерiнiң, сондай-ақ капитанның өзiн және мүмкiндiгiнше кеменiң командалық құрамынан ең кемi екi куәнi және кеме командасынан екi куәнi сұрау негiзiнде теңiз наразылығы туралы акт жасайды, оған өзiнiң қолын қойып, мөрмен куәландырады. Теңiз наразылығы туралы актiнiң бiр данасы капитанға немесе уәкiлеттi адамға берiледi.

**Әдебиеттер: Арнайы:**

Қазақстан Республикасының Конституциясы. 30 тамыз 1995 жыл.өзгертулер мен толықтыруларымен бірге, эл.база «ЮРИСТ»,2012ж.

“Нотариат туралы 1997 жылғы 14 шілдедегі ҚР Заңы.- // Электронная база «Юрист»

Урисбаева А.А. ҚР Нотариаты Алматы,-2011

Қосанов Ж.Қ., Әленова А.Х., Мадиярова А.С., Нотариаттық іс әрекеттерді жасау тәртібі.,-А.,2008ж.

**Қосымша:**

Қазақстан Республикасындағы нотариаттық қызмет. Нормативтік құқықтық актілер жинағы. Жеті жарғы – 2003, 1 тамызға дейінгі.

Проблемы и пути совершенствования законодательства о нотариате. МЮ РК. Астана, 2005.

Журнал Де-Юре.

Устав нотариальной палаты ЮКО 2004.

Информационная служба по нотариату.WWW. Notary. Ru.

***14 – тақырып. Қорғаушы нотариаттық әрекеттер 14 апта, 2 сағат***

**Түйінді сөздер:** нотариат, нотариус, нотариаттық өндіріс, нотариаттық қызмет, азаматтық іс жүргізу құқығы, нотариаттық құқықтық қатынастар, сот, сот органдары, нотариаттық кеңсе т.б.

**Негізгі сұрақтар:** Құжаттардың көшірмелері мен олардан алынған үзінділердің дұрыстығын растау.Қойылған қолдардың түпнұсқалығын растау.Аударманың дұрыстығын растау.Азаматтың тірі екендігін және белгілі жерде жүргендігін куәландыру.

Нотариус тiзiмдеу бойынша құжаттарды және бағалы қағаздарды сақтауға қабылдайды. Тiзiмнiң бiр данасы нотариуста қалдырылып, екiншi данасы құжаттарды сақтауға тапсырған адам тiзiмдеу бойынша құжаттарды және бағалы қағаздарды сақтауға қабылдайды. Тiзiмнiң бiр данасы нотариуста қалдырылып, екiншi данасы құжаттарды сақтауға тапсырған адамға берiледi.

Егер құжаттар және бағалы қағаздар тиiстi түрде буылып-түйiлсе, тапсырушы адамның өтiнiшiмен нотариус тiзiмдеусiз де қабылдай алады (буып-түю нотариустың мөрiмен расталады, нотариус пен құжаттарды өткiзген адам қол қояды). Мұндай жағдайларда буып-түюдiғң сақталуына нотариус жауап бередi.

Құжаттарды және бағалы қағаздарды сақтауға тапсырған адамға куәлiк берiледi.

Сақтаға қабылданған құжаттар және бағалы қағаздар олардың сақтауға тапсырған адамға немесе заңды түрде уәкiлеттi адамға куәлiктi және олардың тiзiмiн көрсеткенде не соттың шешiмi бойынша қайтарылып берiледi.

**Әдебиеттер: Арнайы:**

Қазақстан Республикасының Конституциясы. 30 тамыз 1995 жыл.өзгертулер мен толықтыруларымен бірге, эл.база «ЮРИСТ»,2012ж.

“Нотариат туралы 1997 жылғы 14 шілдедегі ҚР Заңы.- // Электронная база «Юрист»

Урисбаева А.А. ҚР Нотариаты Алматы,-2011

Қосанов Ж.Қ., Әленова А.Х., Мадиярова А.С., Нотариаттық іс әрекеттерді жасау тәртібі.,-А.,2008ж.

**Қосымша:**

Қазақстан Республикасындағы нотариаттық қызмет. Нормативтік құқықтық актілер жинағы. Жеті жарғы – 2003, 1 тамызға дейінгі.

Проблемы и пути совершенствования законодательства о нотариате. МЮ РК. Астана, 2005.

Журнал Де-Юре.

Устав нотариальной палаты ЮКО 2004.

Информационная служба по нотариату.WWW. Notary. Ru.

***15 – тақырып. Нотариустың шетел құқық нормаларын қолдануы. 15 апта, 2 сағат***

**Түйінді сөздер:** нотариат, нотариус, нотариаттық өндіріс, нотариаттық қызмет, азаматтық іс жүргізу құқығы, нотариаттық құқықтық қатынастар, сот, сот органдары, нотариаттық кеңсе т.б.

**Негізгі сұрақтар:** Шетел құқығы субъектілерінің қатысуымен мәмлелерді нотариаттық куәландыру және басқа мемлекеттердің құқық нормаларын қолданудың жалпы ережелері.ҚР – ның өзара құқықтық көмек көрсету туралы халықаралық шарттары. Апостиль.

Нотариус Қазақстан Республикасының халықаралық шарттарына сәйкес басқа мемлекеттердiң құқық нормалары негiзiнде нотариаттық iс-әрекеттер жасайды.

Нотариус Қазақстан Республикасының халықаралық шарттарының талаптарына сәйкес жасалған құжаттарды қабылдайды, сондай-ақ егер бұл Қазақстан Республикасы бекiткен халықаралық шарттарда көзделсе, басқа мемлекеттердiң заңдарында белгiленген нысанда куәландыру жазбаларын жазады.

Шетелдiк азамат өлген соң Қазақстан Республикасының аумағында қалған мүлiктi немесе Қазақстан Республикасының азаматы өлген соң шетелдiк тиесiлi мүлiктi қорғауға байланысты iс-әрекеттер, сондй-ақ мұраны сенiмгерлiк басқарушыны тағайындау және осындай мүлiкке қатысты мұраға құқық туралы куәлiк беру Қазақстан Республикасының заңдарына сәйкес жүзеге асырылады.

Нотариус басқа мемлекеттердiң құзiреттi органдары лауазымды адамдарының қатысуымен шетелде жасалған немесе олардан шығатын құжаттарды оларды Қазақстан Республикасының Сыртқы iстер министрлiгiнiң органы заңдастырған жағдайда қабылдайды.

Заңдастырылмаған құжаттар Қазақстан Республикасының заңдарында және халықаралық шарттарында көзделген жағдайларда ғана қабылданады.

Нотариус басқа мемлекеттер органдарында iс жүргiзуге қажеттi дәлелдемелердi қамтамасыз етедi.

Егер Қазақстан Республикасы бекiткен халықаралық шарттарда Қазақстан Республикасының заң актiлерiнде көзделген нотариаттық iс-әрекеттерден өзгеше ережелер белгiленсе, нотариаттық iс-әркеттер жасау кезiнде халықаралық шарттың ережелерi қолданылады.

Егер Қазақстан Республикасы бекiткен халықаралық шарт Қазақстан Республикасының заңдарында көзделмеген нотариаттық iс-әрекеттер жасауды нотариаттың құзiретiне жатқызса, нотариус нотариаттық iс-әрекеттi Қазақстан Республикасының Әдiлет министрлiгi белгiлеген тәртiппен жүргiзедi.

Нотариаттың ұйымдастырылуы мен қызметiн реттейтiн, қолданылып жүрген нормативтiк құқықтық актiлер 1998 жылғы 1 қаңтарға дейiн осы Заңмен сәйкес келтiрiлуге тиiс және осы мерзiм iшiнде оған қайшы келмейтiн бөлiгiнде қолданылады.

Жеке нотарит практикасының дамуына қарай және Қазақстан Республикасының аудандары мен қалаларында ос Заңда белгiленген барлық нотариаттық iс-әрекеттердiң жасалуын қамтамасыз ететiн жекеше нотариустардыңсаны жеткiлiктi болған жағдайда аумақтық әдiлет органдары мемлекеттiк нотариат жүйесiн оңтайландыру жөнiндегi шараларды жүзеге асырады.

**Әдебиеттер: Арнайы:**

Қазақстан Республикасының Конституциясы. 30 тамыз 1995 жыл.өзгертулер мен толықтыруларымен бірге, эл.база «ЮРИСТ»,2012ж.

“Нотариат туралы 1997 жылғы 14 шілдедегі ҚР Заңы.- // Электронная база «Юрист»

Урисбаева А.А. ҚР Нотариаты Алматы,-2011

Қосанов Ж.Қ., Әленова А.Х., Мадиярова А.С., Нотариаттық іс әрекеттерді жасау тәртібі.,-А.,2008ж.

**Қосымша:**

Қазақстан Республикасындағы нотариаттық қызмет. Нормативтік құқықтық актілер жинағы. Жеті жарғы – 2003, 1 тамызға дейінгі.

Проблемы и пути совершенствования законодательства о нотариате. МЮ РК. Астана, 2005.

Журнал Де-Юре.

Устав нотариальной палаты ЮКО 2004.

Информационная служба по нотариату.WWW. Notary. Ru.

**Лектор: Калкашев Н.Б.**

**Семинарист: Есламғалиев Ж.Р.**